20 asr boshlaridan o‘zbeklarni paxta terishga ommaviy safarbar qilish avj olgan. Erkaklar, ayollar, qariyalar, bolalar – hamma paxta dalasiga haydalgan. Kun.uz «Kinofotofono» hujjatlar arxivi bilan hamkorlikda o‘zbek xalqining paxta dalasidagi 1 asrlik hayotidan yangi suratlarni taqdim qiladi. Moskva tumanida “Oktyabr” fermer xo‘jaligining ilg‘or terimchilari opa-singillar Ra’no (rulda) va Farog‘at Abdullayevlar mototsiklda paxta terimiga ketishmoqda. Zarbdor tumanidagi “Lenin yo‘li” fermer xo‘jaligida terimchilar oxirgi terim paxani terib bo‘lishganini ko‘rsatishmoqda. “Namangan” sovxozi oshpazi Jo‘raboy Mamatjonov mexanizatorlar uchun palov suzib bermoqda. Suratlar O‘zArxiv agentligi tarkibidagi «Kinofotofono» hujjatlar arxividan olindi. Fotolardan foydalanilganda Kun.uz manba sifatida ko‘rsatilishi shart. Zuhra Abduhalimova tayyorladi.